DEMCO คว้างานสร้างถังบรรจุน้ำมัน “ท่อส่งปิโตรเลียมไทย” มูลค่า 375 ลบ.
DEMCO คว้างานสร้างถังบรรจุน้ำมัน "ท่อส่งปิโตรเลียมไทย" มูลค่า 375 ลบ.
9 ก.พ. 2564

บริษัท เด็มโก้ จำกัด (มหาชน) หรือ DEMCO เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า บริษัทฯได้เข้าเซ็นสัญญางานสร้างถังบรรจุผลิตภัณฑ์ HSD (T-404D) และ JET A-1 (T401G) ณ คลังน้ำมันลำลูกกา ของ บริษัท ท่อส่งปิโตรเลียมไทย จำกัด ลักษณะงานวิศวกรรม-จัดหา-ก่อสร้างและทดสอบการเดินระบบถังบรรจุน้ำมันขนาด 22 ล้านลิตร จำนวน 2 ถัง ประกอบไปด้วยงานโยธา, งานฐานรากถัง, งานถังบรรจุน้ำมัน High Speed Diesel (HSD) และ JET A-1, งานระบบเครื่องกล, งานระบบท่อ, งานระบบดับเพลิง, งานติดตั้งอุปกรณ์ต่างๆ, งานระบบไฟฟ้า-เครื่องมือวัดและระบบควบคุม มูลค่างาน (ไม่รวมภาษีมูลค่าเพิ่ม) 375,000,000 บาท ระยะเวลาก่อสร้าง 22 เดือน หลังจากวันเซ็นสัญญา